《郑梦锡教授送黄精以诗答其意》
宋代·李纲

太阳之草名黄精，养性独冠神农经。扫除白发有奇效，采食既久通仙灵。

年来衰病乃如许，瘴疠忧患频相仍。稍从方士学服饵，桑榆庶以延颓龄。

鼎中九转未遽就，聊假草木搴其英。闽山无雪苗可识，劳君为我锄青冥。

封题寄远意良厚，不道山寒少茯苓。蜜蒸日暴试新法，入口便觉身倍轻。

只今兵革未衰息，群盗蜂蚁犹纵横。何须运甓习筋力，会当一举腾上烟云之翠屏。

作者简介：李纲（1083年－1140年2月5日），北宋末、南宋初抗金名臣，民族英雄。字伯纪，号梁溪先生，祖籍福建邵武，祖父一代迁居江苏无锡。李纲能诗文，写有不少爱国篇章。亦能词，其咏史之作，形象鲜明生动，风格沉雄劲健。著有《梁溪先生文集》、《靖康传信录》、《梁溪词》。